முன்னாள் பிரதமர் வாஜ்பாய் கடந்த 16-ம் தேதி உடல்நலக் குறைவினால் உயிரிழந்தார். மறுநாள் டெல்லியில் அவரது உடல் ராணுவ மரியாதையுடன் எரியூட்டப்பட்டது. எரியூட்டப்பட்ட வாஜ்பாயின் அஸ்தி கலசங்களில் சேகரிக்கப்பட்டு நாடு முழுவதும் உள்ள நீர் நிலைகளில் கரைக்கப்பட்டது. இதன் ஒரு பகுதியாக தமிழகத்தில் சென்னை, கன்னியாகுமரி, திருச்சி, ராமேஸ்வரம், பவானி மற்றும் மதுரை ஆகிய இடங்களில் கரைப்பதற்காக டெல்லியில் இருந்து எடுத்து வரப்பட்டது. சென்னையில் இருந்து பா.ஜ.க தேசிய செயலாளர் ஹெச்.ராஜா தலைமையில் காஞ்சிபுரம், கடலூர், நாகபட்டினம், திருவாரூர், புதுக்கோட்டை, சிவகங்கை வழியாக நேற்று மாலை ராமநாதபுரம் வாஜ்பாய் அஸ்தி கொண்டு வரப்பட்டது. அங்கு அஸ்திக்கு அஞ்சலி செலுத்தப்பட்டது.